SVET MESTNE ČETRTI CENTER

|  |  |
| --- | --- |
| ZADEVA: | PREDLOG ZA OBRAVNAVO NA 20. REDNI SEJI SVETA MESTNE ČETRTI CENTER |
|  |  |
| NASLOV GRADIVA: | **Izvajanje programa dela MČ Center – računalniška delavnica**  |
|  |  |
| GRADIVO PRIPRAVIL: | Služba za MČ in KS |
|  |  |
| GRADIVO PREDLAGA: | Vasja Cimerman, predsednik Sveta |
|  |  |
| POROČEVALEC: | Primož Hrastnik; tajnik MČ Center |
|  |  |
| PREDLOGI SKLEPOV: | **Svet Mestne četrti Center sprejme odločitev, da se računalniška delavnica v takšni obliki kot je sedaj umakne iz programa dela za leto 2014, preostala sredstva pa se namenijo za financiranje obratovalnih stroškov in programov dela v Mestni četrti. Računalniška delavnica se lahko brezplačno izvede jeseni v sodelovanju s projektom Simbioza.** |

OBRAZLOŽITEV:

Računalniška delavnica se v prostorih MČ Center izvaja že vse od leta 2005 naprej. Krajani, ki so zanjo izkazali interes ter so bili upravičeni do vključevanja vanjo, so že bili na omenjeni delavnici. V letu 2014 smo ugotovili, da za leto 2013 ni seznamov udeležencev, potrjenih s strani Mestne četrti Center, prav tako ni dokumentov, iz katerih bi izhajalo, da so bili krajani seznanjeni z informacijo, da se delavnice na Mestni četrti Center izvajajo.

Iz računovodske dokumentacije je razvidno, da so se obveznosti do izvajalca računalniške delavnice plačevale kar pavšalno po pogodbi, brez poročil o opravljenem delu in ne glede na število tečajnikov, čeprav so bili pogoji jasno določeni v pogodbi.

Kot je že zapisano v obrazložitvi zaključnega računa je Mestna četrt Center za izvedbo računalniške delavnice porabila 74,4 % več sredstev, kot je bilo planiranih. Za deset mesecev v letu 2013 je bilo plačanih 4.360 EUR, v letu 2014 pa sta bila plačana še dva računa v vrednosti 872,7 €.

Ker v letu 2014 ni dovolj finančnih sredstev, da bi se lahko izvajali drugi programi dela in plačevali materialni stroški na lokacijah Kacova, Meljska cesta in Jurčičeva, predlagamo, da se računalniška delavnica v takšni obliki kot je bila dosedaj umakne iz programa dela za leto 2014. Izvajala bi se lahko samo jeseni v sodelovanju s SIMBIOZO, saj je njena izvedba brezplačna.

V primeru zadostnega interesa krajanov MČ Center za omeneno delavnico, bi v letu 2015 poskušali pridobiti oziroma poiskati prostovoljca, ki bi omenjeno delavnico izvajal.